เคาะใช้งบธกส.อุดหนุนเบี้ยประกันภัยข้าวนาปี
ครม.เคาะใช้งบ ธ.ก.ส. 1,586 ล้าน อุดหนุนค่าเบื้ยโครงการประกันภัยข้าวนาปี ฤดูกาลผลิตปี 2561
11 เม.ย. 2561

ครม.เคาะใช้งบ ธ.ก.ส. 1,586 ล้าน อุดหนุนค่าเบื้ยโครงการประกันภัยข้าวนาปี ฤดูกาลผลิตปี 2561พล.ท.สรรเสริญ แก้วกำเนิด โฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรี (ครม.) มีมติเห็นชอบโครงการประกันภัยข้าวนาปี ฤดูกาลผลิตปี 2561 ตามที่กระทรวงการคลังเสนอและเป็นไปตามมติของคณะกรรมการนโยบายและบริหารจัดการข้าว (นบข.) ซึ่งเป็นการดำเนินงานต่อเนื่องจากโครงการปีการผลิต 2560 ที่เห็นชอบให้ใช้เงินของธนาคารเพื่อการเกษตรและสหกรณ์การเกษตร (ธ.ก.ส.) ทดรองจ่ายเงินอุดหนุนค่าเบี้ยประกันภัยแทนรัฐบาล 1,586 ล้านบาท และให้ ธ.ก.ส.เบิกเงินชดเชยตามจำนวนที่จ่ายจริงในปีถัดไปทั้งนี้ ที่ประชุมได้ให้ ธ.ก.ส.เตรียมการรองรับโครงการประกันภัยข้าวนาปีฤดูกาลผลิตปี 2562 โดยจะให้เกษตรกรผู้เอาประกันมีส่วนร่วมจ่ายตั้งแต่ปี 2562 ซึ่งเป็นไปตามมติ ครม. เมื่อวันที่ 27 มิ.ย. 2560 ที่รัฐบาลจะไม่เข้าไปอุดหนุนเงินชดเชยเบี้ยประกันภัยให้เกษตรกรสำหรับโครงการดังกล่าว ได้มอบหมายให้ ธ.ก.ส.ดำเนินการขายกรมธรรม์ประกันภัยข้าวนาปีปีการผลิต 2561 ให้ได้ตามเป้าหมาย โดยเกษตรกรผู้เอาประกันภัยสามารถเลือกใช้บริการพร้อมเพย์ในการรับ-โอนค่าเบี้ยประกันภัยและค่าสินไหมทดแทน พร้อมให้ ธ.ก.ส.บริหารจัดการความเสี่ยงในแต่ละพื้นที่ให้สอดคล้องกับหลักการประกันภัยภาพประกอบข่าว